Markgresshopper

Markgresshopper (Acrididae) er en gruppe av rettvingene (Orthoptera)  og tilhører en familiegruppe blant  gresshoppene.  


== Utseende ==
Små til svært store (5-120 mm) gresshopper med korte antenner. Mange er grønne, men de kan også være brunspraglete eller mer fargerike. Hos noen arter er hodet kjegleformet uttrukket, og antennene kan være sigdformede. Medlemmene i denne familien har vanligvis velutviklede vinger. Bakbeina er kraftige hoppebein, leggene piggete. Hos hunnen har bakkroppsspissen et kraftig, butt eggleggingsrør.


== Levevis ==
Markgresshoppene er planteetere, som kanskje særlig lever av gress. 
Hannene synger ved å gni baklårene med siden av forvingene. De fleste artene har velutviklede vinger, men disse gresshoppene er ofte ikke i stand til å fly lange avstander. I stedet bruker de vingene til å seile avgårde og kan dermed forlenge et hopp med noen meter. Mange har sterkt fargede, røde, gule eller blå bakvinger som kontrasterer kraftig mot den kamuflasjefargede kroppen. Dette gjør at gresshoppen "forsvinner" når den setter seg og folder vingene sammen, noe som forvirrer angripere. En del arter lager raslende eller klaprende lyder når de flyr.


== Vandrende arter ==
De fleste av de vandrende gresshoppene blir her ført til familien tornbrystgresshopper (Catantopidae), men det finnes noen arter av Acrididae som også kan gjennomføre massevandringer. Den mest kjente av dem er europeisk vandregresshoppe (Locusta migratoria) som tross det norske navnet er utbredt langt utover Europa, fra Nord-Afrika gjennom store deler av Asia like til det nordlige Australia. Arten danner ikke faste bestander i Nord-Europa, men finnes permanent i noen områder i sør. Den kunne tidligere dukke opp over hele Europa, og ødeleggende massevandringer er registrert så langt tilbake som 1347. Fra Norge kjenner man bare enkeltfunn av streif-individer, sist i 1882.


== Utbredelse ==
De er utbredt i alle verdensdeler. 


== Systematisk inndeling ==

 vingede insekter (Pterygota)
Neoptera («nyvinger»)
Orthopteroida  («gresshoppelignende insekter»)
Orden rettvinger (Orthoptera)
Underorden gresshopper (Caelifera)
Overfamilie Acridoidea
Familie Markgresshopper, (Acrididae)
Underfamilie Acridinae
Underfamilie Calliptaminae
Underfamilie Copiocerinae
Underfamilie Coptacridinae
Underfamilie Egnatiinae
Underfamilie Eremogryllinae
Underfamilie Euryphyminae
Underfamilie Eyprepocnemidinae
Underfamilie Gomphocerinae
Slekten Omocestus
Grønn markgresshoppe Omocestus viridulus (Linnaeus, 1758)
Rødgumpgresshoppe Omocestus ventralis (Zetterstedt, 1821)
Slekten Chorthippus
Gråbrun markgresshoppe Chorthippus brunneus (Thunberg, 1815)
Slåttegresshoppe Chorthippus biguttulus (Linnaeus, 1758)
Strandenggresshoppe Chorthippus albomarginatus (De Geer, 1773)
Enggresshoppe Chorthippus parallelus (Zetterstedt, 1821)
Myrgresshoppe Chorthippus montanus (Charpentier, 1825)
Chorthippus dorsatus (Zetterstedt, 1821) – ikke i Norge, men kan kanskje dukke opp her.
Slekten Myrmeleotettix
Liten køllegresshoppe Myrmeleotettix maculatus (Thunberg,1815)
Slekten Gomphocerus
Stor køllegresshoppe Gomphocerus rufus (Linnaeus, 1758)
Slekten Aeropedellus
Aeropedellus variegatus (Fischer-Waldheim, 1845) – ikke i Norge, men kan kanskje dukke opp her.
Underfamilie Habrocnemidinae
Underfamilie Hemiacridinae
Underfamilie Leptysminae
Underfamilie Mareliinae
Underfamilie Oedipodinae
Slekten Mecostethus
Sumpgresshoppe Mecostethus grossus (Linnaeus, 1758)
Slekten Psophus
Klapregresshoppe Psophus stridulus (Linnaeus, 1758)
Slekten Locusta
Europeisk vandregresshoppe Locusta migratoria (Linnaeus, 1758)
Slekten Sphingonotus
Blåvinget gresshoppe Sphingonotus caerulans (Linnaeus, 1767)
Underfamilie Ommatolampinae
Underfamilie Oxyinae
Underfamilie Proctolabinae
Underfamilie Rhytidochrominae
Underfamilie Spathosterninae
Underfamilie Teratodinae
Underfamilie Tropidopolinae


== Kilder ==
Liste over artene, fra Orthoptera Species File Online
Hansen, Lars Ove. Naturhistorisk museum (UiO) og Museumsprosjektet. Norges gresshopper (Orthoptera) og andre gresshoppe-lignende insekter. Norges gresshopper
Ottesen, Preben. 1992. Norges Gresshopper.  Norske Insekttabeller Nr: 13.  Norsk entomologisk forening, 30 sider.


== Eksterne lenker ==
(en) markgresshopper – oversikt og omtale av artene i WORMS-databasen 
(en) markgresshopper i Encyclopedia of Life 
(en) markgresshopper i Global Biodiversity Information Facility 
(no) markgresshopper hos Artsdatabanken 
(sv) markgresshopper hos Dyntaxa 
(en) markgresshopper hos Fauna Europaea 
(en) markgresshopper hos Fossilworks 
(en) markgresshopper hos ITIS 
(en) markgresshopper hos NCBI 
(en) Kategori:Acrididae – bilder, video eller lyd på Wikimedia Commons 
Acrididae – detaljert informasjon på Wikispecies 
Bildegalleri over nordamerikanske arter
Norsk Entomologisk forening